Carolines Gourmet

Eventyrlig høsttur - Liguria 2.-7. oktober
2024-10-02 08:00 - 2024-10-07 17:00 (Europe/Rome) | Gourmet-turer, Italy
Min neste og årets siste tur som jeg legger opp til Italia går til Liguria, 2.-7. oktober.
Det blir igjen en tur full av forskjellige opplevelser som er lagt nøye opp etter sesongen.
Jeg kommer som vanlig å møter dere på flyplassen i Milano for å starte turen med «bulder og brak»
Når vi er vel inne på bussen ønsker jeg dere hjertelig velkommen mens jeg åpner et par flasker med sprudler, Metodo Classico og ikke en hvilken som helst Prosecco siden Metodo Classico bli produsert akkurat på samme måte som Champagne. Det er tross alt bare det beste som er godt nok for å starte en eventyrlig mat og vintur til Italia.
Etter dette går opplevelsene og måltidene slag i slag med besøk hos forskjellige produsenter, vinsmaking og måltider på forskjellige restauranter.
Den første natten bor vi på et fire stjernes historisk hotell i Genova for å oppleve denne fantastiske byen og smake på noen av de lokale rettene.
Dagen etter «fyker» vi videre langs kysten til en av « mine» byer hvor vi skal bo de neste 4 nettene.
Denne turen, akkurat som de andre turene jeg har lagt opp, er blant annet for at du skal forelske deg i Liguria og få et godt innblikk i den italienske kulturen. Siden mat er en stor del av den italienske kulturen og mitt arbeidsfelt er det viktig for meg at måltidene og vinene blir så forskjellige som mulig for at man bokstavelig talt skal smake seg gjennom fylkets tradisjoner. På denne måten har jeg opplevd at det omtrent skjer noe «magisk» mens vi nyter og koser oss rundt bordet.
Jeg har nå bodd i Italia i 40 år og med mitt nettverk og mine italienske venner vil jeg ta deg med til steder hvor hjertene banker.
Jeg er fult kkar over at jeg kompliserer både for meg selv og for turoperatøren ByK ved at hver tur er annderledes og ikke «bare» en kopi av de andre turene.
Jeg prøver så godt jeg kan å flette inn opplevelsen med de forskjellige sesongene for at det skal bli unike opplevelser.
Derfor er det også maks 15 deltagere på turene, derfor er alle måltidene på forskjellige spisesteder, bortsett fra frokosten, ellers ville det ikke vært mulig å arrangere besøk på mange av stedene som vi skal innom.
Men samtidig vil dette ved at det er såpass få deltagere også gjøre at turen passer til alle. Om man så velger å reiser alene, med venner/familie. Dette er heller ikke en typisk dametur, det er alltid trivelig å ha med noen haner i hurven.
Turen går gjennom en norsk turoperatør for at alt skal gå ordentlig for seg og som er registrert i reisegarantifondet, RGF og Miljøfyrtårn.
Om turen skulle friste så bruker du deres nettside for påmelding. https://by-k.no/liguria-2
Det er alltid vanskelig å få til en rimelig reise når man velger å bo godt og å nyte alle måltidene på forskjellige steder for at man virkelig skal oppleve Italia og Liguria. Kjenne kjærligheten som banker på de forskjellige kjøkkenene med matlaging av rettene, serveringene og menneskene som ønsker oss hjertelige velkommen på stedene vi skal innom.
Jeg har lagt opp turen i begynnelsen av oktober for at vi skal få oppleve innhøstningen av oljen med dens nypresset olivenolje og selvsagt en dukkert i Middelhavet før tæla setter seg i underbuksa under julestria.
Denne gangen vil du også oppleve en tradisjonell italiensk søndags feiring.

DAG 1 Onsdag 2. oktober

Avreise fra Gardermoen direkte til Milano Malpensa. SK4717 09.15 – 11.55.
I ankomsthallen møter Caroline Schøning som er ivrig etter å ta oss med på sitt unike program.
Vel inne på bussen starter turen med «bulder og brak» Caroline serverer et glass sprudler, Metodo Classico, sammen med noe å bite i.
Vi reiser direkte til en vinprodusent, som er en av Carolines favoritter. Her senker vi skuldrene mens vi smaker på den ene vinen etter den andre sammen med lokale oster og spekemat.
Glade og fornøyde går ferden videre til Genova hvor vi skal bo en natt for å oppleve den spennende havnebyen.
Innsjekking på et historisk Hotel i sentrum.
Vi møtes i baren og går i samlet flokk til middag på en lokal restaurant.

DAG 2 Torsdag 3. oktober

De som vil står tidlig opp og blir med Caroline til det lokale matmarkede, mens «syvsoverne» får litt ekstra tid for å kose seg med frokosten.
Vi sjekker ut av rommet, men lar bagasjen stå på hotellet mens vi rusler rundt i Genova, både høyt og lavt for å bli litt kjent med byen. Dagens lunsj blir en aperitiff på en hyggelig cafe med litt «finger food».
Så går vi tilbake til hotellet hvor bussen venter, og vi kjører videre langs kysten.
Vi gjør et stopp i smellvakre Camogli for å besøke byen, og for en iskrem, espresso eller et glass vin. Deretter videre til Chiavari, hvor vi skal bo. Innsjekking på hotellet.
Middag på en historisk vinbar med tradisjonelle retter fra Liguria.

DAG 3 Fredag 4. oktober

I dag er det det ukentlige markedet i byen, hvor du kan kjøpe alt….pluss litt til.
Så møtes vi på togstasjonen for å ta toget i retning Cinque Terre. Men vi går av toget før vi har kommet så langt, et sjarmerende lite sted hvor tiden har stått stille.
Vi tar den lokale bussen til toppen for å slippe alle de bratte oppoverbakkene for en «enkel» lunsj ‘fersk pasta med sjømat, før vi går nedover bakkene gjennom koselige smug og grønnsakshager med en utsikt som tar pusten fra alle og enhver. Vi gjør et lite stopp i bakken hos en lokal vinprodusent hvor vi får smake på en av hans lokale viner.
Til de som vil kan de ta toget videre til Cinque Terre mens vi andre reiser tilbake til hotellet.
I kveld blir vi servert middagen hjemme hos en lokal fisker. Han servere og skjenker vin, mens kona hans tryller frem den ene retten etter den andre som kommer trillende ut fra kjøkkenet.

DAG 4 Lørdag 5. oktober

Vi står tidlig opp og tar lokalbussen til nabobyen Sestri Levante hvor vi har litt tid til å bese oss i den vakre byen. Så reiser vi videre litt innover i åsen, til et olivenoljepresseri. Her får vi omvisning, vi får smake, og om innhøstningen av oliven er startet vil vi også være med ut i olivenlunden for å oppleve hvordan de høster.
På samme sted serveres vi lokale smaker fra grillen som er dagens lunsj, sammen med lokal vin. Bussen kjører oss tilbake til hotellet og det blir litt tid på egenhånd resten av dagen.
Tilleggsprogram: Om kvelden blir det italiensk matkurs med Caroline i en privat bolig en kort busstur unna. Middagen, som vi har laget sammen, serveres ute i hagen. Og selvfølgelig med lokale viner til.
Glade mette og litt trette blir vi kjørt tilbake til hotellet i privat buss.

DAG 5 Søndag 6. oktober

Det er søndag og tid for messe. Vi tar toget sammen og blir med Caroline for å se den vakre kirken, men skal ikke overvære selve messen. I stedet besøker vi en historisk vernet eiendom, og beser oss rundt i vakre rom og en nydelig hage.
Så skal vi lage lunsjen vår selv hos en liten pastaprodusent. Og resultatet nyter vi rundt langbordet som blir dekket på for oss ute i gaten.
Det blir litt tid på egenhånd etter lunsj, før vi møtes igjen om kvelden og rusler ned til byens pizzeria hvor vi deler kokkens utvalgte pizzaer.

DAG 6 Mandag 7. oktober

Hjemreise. Retur til Milano Malpensa, og dere blir servert litt drikke og snaks på bussen av Caroline.
SK4718 14.45 – 17.20

Om du er litt i tvil om denne reisen vil passe for deg kan du lese noen av kommentarene fra deltagerene som var med på reisen som jeg arrangert nå i slutten av mai til Piemonte.
Kommentarer
Anbefales på det varmeste Var med på turen nå i Kristihimmelfarts helgen. En opplevelse for livetCarolinesgourmet Schøning er den perfekte turguide og vertinne. Herlig humor og strålende humør. Jeg reiste alene, men storkoste meg sammen med resten av gjengen på turen. Turen passer for alle som er glade i italiensk mat, vin og kultur Og er like bra om du reiser alene, sammen med venner eller partner og uansett kjønn Jeg kommer garantert til å bli med på tur med Caroline

Gode Caroline !
Takk for sist og tusen takk for en topp tur til Piemonte.
Vi var veldig heldige som fikk bli kjent med deg og ha deg med som kjent guide, fantastisk kokk og din lune humor. Vi fikk oppleve ting og se steder vi neppe hadde funnet på egen hånd. Besøkene hos ris, vin, grappa, mozzarellaost og makron produsentene med både historikk og smaksprøver var veldig interessante.
Disse i tillegg til lokale restauranter.
Vi ble mektig imponert over dine kunnskaper om mattradisjoner i Italia og over de rettene vi fikk lage sammen. Ikke nok med at vi sammen lagde lokale delikatesser så imponerte du oss med hvordan vi kunne bruke opp rester fra middagen til å lage nye retter.
Til sist skjemte du oss bort med deilig frokost før vi mette, glade og fornøyde kunne sette oss på bussen til Malpensa lufthavn. Vi deler mer enn gjerne våre opplevelser med venner.
Takk kjære Caroline.
Varm klem fra Kari og Geir

Fantastisk matopplevelse med Caroline i Piemonte.Vi fikk en uforglemmelig reise med mat vin opplevelser som vi kan leve lenge på.Det var et fantastisk pogram fra morgen til kveld der Caroline hadde oss med på vinsmaking,lunsjer ,middager,o.s.v.Hun er en fantastisk person med sitt flotte engasjemang.Kan anbefale reiser/matopplevelser med Caroline .Gir henne terningkast 6.
❤️

Vår i Piemonte - med Trines Matblogg
2024-05-23 08:00 - 2024-05-27 17:00 | Gourmet-turer, Italy
Denne gangen går turen til Piemonte sammen med Trines matblogg. En tur full av mat, opplevelser og godt humør.
Vi har leid 2 flotte villaer midt i vinmarkene, på denne måten blir turen mere intim og ekslusiv med flere matlagingskurs og måltider som vi nyter sammen rundt langbordet i solnedgangen.
Om du ikke er en morgenfugl som velger å gå en tur i vinmarkene eller ta deg en dukkert i svømmebassengene før frokost så kan jeg love deg at du vil bli vekket av pirrende dufter som sniker seg ut fra kjøkkenet mens Trine og jeg lager frokostene.
Selvsagt blir frokosten en blanding av norsk og italiensk frokost siden vi tross alt er i Italia.
Du skal også få oppleve den tradisjonelle italienske søndagslunsjen hvor den ene etter den andre retten kommer trillende ut fra kjøkkenet.
Opplevelsene og måltidene er nøye planlagt for at du skal få smake og lage deg gjennom lokale tradisjonelle italienske retter men også gourmet opplevelser.
Turen starter som vanlig med bulder og brak når vi møtes på flyplassen i Milano.
Vel inne på bussen starter jeg med å varte opp både med vått og tørt mens vi kjører til rismarkene. Rismarkene er nemelig den første holdeplassen på denne turen.
Turen passer for alle om du reiser alene, sammen med din kjære , familie eller venner siden hver og en får sitt eget dobbeltrom med eget bad.
Om du er en del av en vennegjeng så kan dere faktisk bo for dere selv i den ene villaen med 4 soverom og badebasseng.
http://casa-bella-vista.com/
Mens resten av «banden» bor i hovedhuset hvor Trine og jeg serverer frokosten, holder matlagingskursene og hvor du får vinsmaking av vinen til Trine.
Home2

Om dette høres fristende ut så kan du ta en titt på programmet og prisen her :
https://by-k.no/trine-4
Dette er den fjerde turen som jeg skreddersyr og legger opp fra A til Å for Trines matblogg i samarbeid med turoperatøren ByK
P.S. Jeg er fult klar over at dette ikke er en rimelig reise men dette er en engangs reise og opplevelse hvor alt….absolutt ALT er inkludert.
Og for at vi alle skal hygge oss og få så mye ut av oppskrifter og matlagingen som mulig er denne turen lagt opp for en liten gruppe.
❤️

Liguria 9.-13. mai 2024
2024-05-09 08:00 - 2024-05-13 17:00 | Gourmet-turer, Italy
Har du allerede lagt planer i Pinsen til neste år. Det har jeg, jeg skal nemmelig på en herlig mat og vintur for å oppleve og smake på noe av det beste i Liguria, den italienske rivieraen.
Så nå sitter jeg her å gleder meg.

Det er fremdeles noen ledige plasser på denne turen med maks 15 deltagere.
Med en såpass liten gruppe passer turen for alle, om du reiser alene eller sammen med noen andre. På denne turen vil du oppleve og smake på Italia på sitt neste med turer innom «mine» steder.
Steder som ligger litt utenom den «vanlige» turisstrømmen.
Vi går blant annet inn bakveien hos den lokale slakteren for å grille, hos pastaprodusent for å lage fersk pasta, på bakeriet som baker «verdens beste « focaccia.
Vi skal kose oss på alle de forskjellige restauranter siden hvert måltid er på et nytt sted med det tradisjonelle italienske kjøkkenet.
Det blir utflukter både med privat transport, lokale busser, tog og selvsagt til fots. Du behøver ikke å være trent for å bli med på turen, vi holder et rolig tempo for å kose oss mens vi nyter utsikten, naturen og arkitekturen.
Hvem vet, kanskje du til og med tar årets første dukkert….i Middelhavet eller i det oppvarmete bassenget på hotellet?
Her kan du ta en titt på programmet for å se om turen kan friste.

Torsdag 9. mai

Avreise fra OSL Gardermoen direkte til Milano Malpensa med SAS 08.20 – 11.00
I ankomsthallen står jeg glad og spent å møter deg.
Vel avgårde fra flyplassen kjører vi i privat buss og starter turen med «bulder og brak». Jeg serverer bobler og matpakke som du nyter mens vi kjører avgårde til dagens første stopp, en risotto ris produsent. Her får vi omvisning på gården, og innføring i dyrking av et av Italias kanskje mest kjente risprodusent.
Ferden går videre for vinsmaking hvor vi også blir servert lokal spekemat. Mens vi smaker oss gjennom den ene gode vinen etter den andre får vi et godt innblikk i historien om vinen Barbera.
Gode og mette, og kanskje litt trette, passer det perfekt med en liten høneblund mens bussen kjører oss til kysten, den italienske rivieraen.
Vi skal bo godt på et fire stjernes hotell med deluxrom. Etter innsjekking møtes vi på terassen før vi går til kveldens middag som blir servert i en fantastisk vinbar.

Fredag 10. mai

I dag tar vi det litt med ro siden det er det ukentlige markede i byen hvor du får kjøpt alt pluss litt til. Mens noen vil kanskje sove litt ekstra, andre et morgenbad, eller bare vandre rundt og nyte.
Frokost serveres på hotellet.
En av Italias beste focaccia blir laget i Liguria, og vi tar den lokale bussen til et bakeri som er min favoritt.
Her får vi et innblikk i hvordan den blir laget, og selvsagt blir dagens lunsj rykende fersk focaccia som vi nyter hos bakeren eller kanskje på stranden? Alt etter humøret til værgudene.
Det går alltid et tog…derfor tar vi toget til en av de mange små byene som ligger langs kysten.
Om kvelden skal vi inn på bakrommet til en pasta produsent. Her skal vi lage pasta selv som selvsagt blir kveldens middag. Vi nyter resultatet rundt langbordet som de har dekket på i gaten, til bare oss.

Lørdag 11. mai

Frokost på hotellet.
I dag står jeg opp tidlig og om du vil blir du med til et matmarked, matbutikker og til et supermarked for å «snuse rund» og handle om du ønsker å fylle kofferten din med produkter fra Italia.
Om du heller ønsker en rolig morgen, møtes vi litt senere for å ta toget til en annen by som ligger langs kysten i retning de berømte 5 terre.
Vel av toget tar vi den lokale bussen til toppen for å slippe alle de bratte oppoverbakkene.
På toppen stopper vi for en «enkel» lunsj, før vi «ruller» nedover bakken gjennom koselige smug og grønnsakshager med en utsikt som tar pusten fra alle og enhver.
Hos den lokal vinprodusent skal vi smake oss gjennom noen av vinene før vi vandrer videre, glade og fornøyde.
Til de som vil, kan man ta toget videre til 5 terre mens vi andre reiser tilbake til hotellet.
Kveldens middag blir pizza og en annen spesialitet fra området.

Søndag 12. mai

Frokost på hotellet.
I dag skal vi opp i høyden og oppleve de frodige grønne åsene. En privat buss «klatrer oppover til den lokale slakteren som venter på oss med lokale smaker og om solen stråler så blir det kanskje grilling i hagen til slakteren.
Turen går videre til en bitteliten sjarmerende by hvor vi rusler rundt omkring, og tar en kopp kaffe på en av de lokale barene.
På vei tilbake til Chiavari stopper vi hos en øl produsent hvor vi også selvsagt skal få smake.
I kveld har du to valg:
*Bli med meg til en privat bolig hvir vi fpr låne kjøkkenet for et italiensk matlagingskurs. Vi lager mange forskjellige retter som vi til slutt nyter rundt langbordet. Dette er tradisjonelle retter som dere selv lager mens jeg forklarer, veileder og hjelper til.
(mot tillegg). Siden det ikke alltid er alle som har lyst til å være med på matlagingen har jeg gjort dette valgfritt.
Det kan jo hende at du foretrekker å kan du spise middag på egenhånd.

Mandag 13. mai

Frokost på hotellet før vi starter reisen tilbake til Milano og Malpensa.
Vel inne på bussen skal jeg passe på at det ikke er noen som reiser tilbake til Norge sultne.
Avreise med SAS direkte til Oslo Gardermoen 14.45 – 17.20.

Denne turen har jeg studert og lagt opp selv på egenhånd, hver tur som jeg legger opp er forskjellige og ikke «bare» en gjentagelse fra andre turer. Jeg har selv tatt meg av alle bestillingene og reservasjonene.
For at alt skal gå ryddig for seg og for at du skal føle deg tryggere blir denne turen solgt gjennom et norsk reisebyrå i Oslo som har reisegaranti og alle «de riktige kortene»: ByK
Jeg legger også opp privat turer for firmaer, familier og venner, gjerne om det er noe spesielt du skal feire eller som du ønsker å oppleve.
Dette er en tilbakemelding
som jeg fikk fra en som var her i Torino i forrige uke, midten av november. Han kontaktet meg med ønske om en privat tur til Torino og Piemonte med noen familiemedlemmer.

Hei
Og takk for sist. Som jeg sa når vi skiltes på lørdag, så har turen levd opp til alle mine forventninger. T og L var også overstrømmende begeistret.
Du tok oss jo med på steder vi aldri ville funnet på egenhånd. Og heller ikke om vi reiste med en større gruppe. Så det ble en unik opplevelse, med din lidenskap for mat og lokal kunnskap.
Veldig gøy å se hvordan du og T diskuterte mat og matlaging under kurset. Du hadde mye å bidra med.
La meg legge til at du også er hyggelig selskap og særdeles service innstillt.

❤️

Påsken på bordet i Italia
2024-03-20 18:00 - 20:00
Onsdag 20. mars kl 18.00 skal vi lage og bake noen fantastiske gode tradisjonelle retter fra Liguria. Perfekt også for vegeterianere.

Hva med å servere en tradisjonell italiensk påskepai til Påske? Den inneholder ost, spinat, egg og friske urter og hokder seg fint i kjøleskapet noen dager.
Den er perfekt å servere den sammen med en god salat men også sammen med røkelaks, reker eller en pølsesnabb.
For at det skal bli et fult måltid skal vi også bake italias beste focaccia, som kommer fra Liguria og som er helt forskjellige fra «brødvarianten» som de fleste nordmenn kjenner.
Jeg kan forsikre deg om at du kommer til å lage både paien og focacciaen mange, mange ganger.
Jeg vil også vise deg og forklare alt det som du kan bake med den samme deigen.
Du trenger ikke kjøkkenmaskin hverken for focacciaen eller paien, vi gjør alt for hånd.

Kurset foregår på zoom meeting med maks 8 deltagere. Vi lager rettene sammen, jeg på mitt kjøkken og deltagerene på sitt eget….hvor enn du befinner deg.
Når du har meldt deg på vil jeg sende deg all informasjon som du trenger for innbetaling, handleliste og og innloggingskoder.
Dette kurset passer for alle siden det egentlig er ganske enkelt å bake bare man har den rette oppskriften, samtidig vil du ha mulighet til å spørre mens vi holder på. Dette er en av grunnene til at det er maks 8 deltagere på kursene mine for at alle skal få hjelp og råd.
Prisen er for en person.

Julebakst og Cacio e pepe
2023-12-05 18:00 - 20:00
Klar for et nytt italiensk matlagingskurs online?
Denne gangen skal vi både bake til jul og lage middag, en skikkelig god pastarett med ost, pepper, purre og sitron.
Vi starter med «verdens beste» brownies med mørk sjokolade, valnøtter og appelsin som vi serverer med en mascarponekrem. Browniesene er perfekte til å fryse ned ved at du deler kaken i porsjonstykker som du fryser ned og vips har du noe knallgodt å servere når det kommer uventete gjester på besøk.

Mascarpone kremen som vi skal lage er også perfekt som fyll i bløtkaker, vannbaks og Fastelavsboller.
Vi skal også bake de berømte småkakene som heter Brutti ma buoni som betyr « stygge men gode.

På tirsdag blir det også middag med min versjon av Cacio e pepe hvor vi også bruker en av sesonges grønnsaker som er purre og en dasj sitron for et friskt pust i mørketiden. Dette er en rett som jeg er sikker på at du vil ha stor glede av i vintermånedene.
Om du har gjester på onsdag, lille lørdag, setter du ostesausen og mascarponekremen i kjøleskapet sånn at du har måltidet klappert og klart.

Det er maks 8 deltagere på kursene mine for at jeg skal veilede, svare på spørsmål og hjelpe til om noen «sitter fast» Send meg en melding eller bruk påmelding skjemaet som du finner her sånn at jeg sender deg handleliste og all den informasjonen som du trenger

Timballo, ovnsbakt pasta
2023-11-05 15:30 - 17:30
Dette er noe av det beste som finnes, men det sier jeg jo nesten om alle de italienske tradisjonelle rettene!
Denne gangen er det snakk om ovnsbakt past, en komplett rett som inneholder pasta, grønnsaker, pasta»saus , små minikjøttkaker og besciamella.

Derfor vil du samtidig lære å lage mange forskjellige ting som du senere kan bruke til enklere retter.
Vi steker og koker alt hver for seg før vi «pakker» retten sammen, på denne måten vil du kjenne alle de forskjellige smakene. Det tar sin tid å lage denne retten, derfor er det gjerne en rett som blir laget på søndager til den italienske søndagslunsjen.

❤️
For å melde deg på kurset kan du sende meg melding her via bloggen eller direkte på Mail schoning.caroline@gmail.com
Når du har meldt deg på kurset sender jeg deg informasjon om innbetalingen. Når du har betalt kurset sender jeg deg handleliste og innloggingskoden til zoom meeting.
Det kan være at du også får bedskjed om småting som du må gjøre på forhånd. Som å ta frem kjøkkenutstyret som vi skal bruke, ta ting ut fra kjøleskapet, vaske og rense grønnsaker etc.
Du må laste ned zoom meeting på forhånd, jeg åpner for innlogging kl 15.00 sånn at alle skal få god tid til å logge seg på og kontrollere at lyd og bilde fungerer.
Vi lager alt sammen i samme tempo, jeg på mitt kjøkken og deltagerene ( maks 8, min 4 ) på sitt eget. Ved hjelp av min IPad som jeg beveger over baksten, stekeovnen, gryter og kar er det enkelt å lage rettene sammen mens jeg viser og forklare. Derfor er det maks 8 deltagere på hvert kurs for at alt skal gå ordentlig for seg og for at jeg skal kunne svare på spørsmål.
Dette er en middag for 4 stykker, om du vil lage mindre er det bare å halvere ingrediensene eller invitere familie, venner eller naboen som du ber på middag kl. 18.00 når den italienske middagen klar på bordet.
Om du ønsker å lage denne retten sammen med en annen person er prisen kr 699,- Dere blir da regnet som en person siden dere bare bruker en innlogging.
❤️

Focaccia
2023-11-03 18:00 - 20:00
Har du noen gang smakt focaccia fra Liguria? Hvis du har det har du sikkert skjønt at her er det ikke snakk om brødvarianten men heller om en focaccia som er ganske tynn, myk men samtidig litt sprø.

Denne focacciaen bakte jeg hver eneste morgen i 15 år og serverte gjestene, da jeg var kokk på restauranten i Liguria.
Siden det er november og tid for gresskar skal vi også lage en kjempegod rett med blant annet ovnsbakt gresskar og sesongens grønnsaker som vi forbereder i stekepannen på italiensk vis med chili, hvitløk, pinjekjerner og andre gode smaker som løfter både grønnsakene og deg et par meter opp fra stolen……og bort til middagsbordet.

En perfekt meny for å kose seg og drømme om Italia på en fredagskveld.
Dette er et bilde som en av deltagerene på focaccia kurset i fjor sendte meg og hun har fortalt meg at dette er blitt en klassiker hjemme hos henne.

❤️
Om du velger å lage dobbel deig av focacciaen blir det nok for min variant av pizza.
Dette er et kurs som jeg tror du vil ha stor glede av siden du kommer til å lage denne vegetariske retten og bake focacciaen om og om igjen.
Som vanlig er kurset på zoom meeting med maks 8 deltagere.

Spezzatino e Torta di ricotta
2023-10-27 18:00 - 20:00
Fredag 27 oktober, står jeg igjen klar for å lage tradisjonelle italienske retter sammen med deg.
Da braker det løs med italienske matlagingskurs.
Vi skal lage retten som heter Spezzatino. En herlig hovedrett av storfe og friske urter som småputrer i tomatsaus.
Til dessert skal vi bake en kake med Ricotta, vaniljekrem og mandler.
Ricotta er en italiensk fersk «ost» laget av myse og som du får kjøpt på de fleste supermarkeder i Norge.
Kaken er perfekt sammen med en kopp kaffe, te eller noe godt i glasset. Selvsagt kan du også serverer den sammen med ovnsbakt frukt eller hva med en dasj varm sjokolade som du serverer ved siden av i en liten mugge?

Dette er et måltid som du også kan servere dagen etter, på lørdag. Da har du lørdagsmiddagen klapper og klar…..om du da ikke vil kose deg med et italiensk måltid på en fredagskveld.
For å melde deg på kurset kan du sende meg melding her via bloggen eller direkte på Mail schoning.caroline@gmail.com
Når du har meldt deg på kurset sender jeg deg informasjon om innbetalingen. Når du har betalt kurset sender jeg deg handleliste og innloggingskoden til zoom meeting.
Det kan være at du også får bedskjed om småting som du må gjøre på forhånd. Som å ta frem kjøkkenutstyret som vi skal bruke, ta ting ut fra kjøleskapet, vaske og rense grønnsaker etc.
Du må laste ned zoom meeting på forhånd, jeg åpner for innlogging kl 17.30 sånn at alle skal få god tid til å logge seg på og kontrollere at lyd og bilde fungerer.
Vi baker alt sammen i samme tempo, jeg på mitt kjøkken og deltagerene ( maks 8, min 4 ) på sitt eget. Ved hjelp av min IPad som jeg beveger over baksten, stekeovnen, gryter og kar er det enkelt å lage rettene sammen mens jeg vise og forklare. Derfor er det maks 8 deltagere på hvert kurs for at alt skal gå ordentlig for seg og for at jeg skal kunne svare på spørsmål.
Dette er en middag for 4 stykker, om du vil lage mindre er det bare å halvere ingrediensene eller invitere familie, venner eller naboen som du ber på middag kl 20.15/20.30 Da står den italienske middagen klar på bordet.
❤️
